Cities: Skylines
Lisäsisältö

Cities: Skylinesiin on julkaistu suurempia lisäosia (expansion) ja pienempiä ladattavia sisältöpaketteja (DLC). Kaikki lisäosat vaativat emopelin toimiakseen. Isojen lisäosien hinta on joko 15 tai 13 euroa.
| Nimi | Julkaistu | Kuvaus |
| --- | --- | --- |
| After Dark | 24. syyskuuta 2015 | Laajennus lisää peliin muun muassa uusia rakennuksia, kauppa-alueiden erikoistumisen ja taksit sekä polkupyörät uusina liikennevälineinä. Julkaisupäivänä peliin lisättiin myös esimerkiksi vuorokauden aikojen (yön ja päivän) vaihtelu ilmaiseksi. |
| Snowfall | 18. helmikuuta 2016 | Laajennus lisää peliin muun muassa lumisateen, lumiaurat, raitiotiet sekä paremman julkisen liikenteen hallintajärjestelmän. Samalla julkaistiin ilmainen päivitys, joka lisää pelin sääilmiöihin vesisateen ja sumun. |
| Natural Disasters | 29. marraskuuta 2016 | Laajennus tuo peliin muun muassa valikoiman katastrofeja, sekä niiden torjuntavälineitä. |
| Mass Transit | 18. toukokuuta 2017 | Laajennusosa lisää julkisia kulkuvälineitä. |
| Concerts | 17. elokuuta 2017 | Sisältöpaketti tuo peliin festivaaleja ja muita musiikkitapahtumia. Muista Colossal Orderin kehittämistä maksullisista lisäsisällöistä poiketen paketti maksaa hieman vähemmän ja on muutenkin sisällöltään suppeampi. |
| Green Cities | 19. lokakuuta 2017 | Lisäosa tuo peliin ekologisuutta, sähköautot, lisää uusiutuvia energian lähteitä ja muita saastumista ehkäiseviä rakennuksia ja keinoja. |
| Parklife | 24. toukokuuta 2018 | Lisäosa lisää erilaiset puistoalueet, joiden kohteet voidaan sijoitella vapaasti, toisin kuin peruspelissä olevat määrämuotoiset huvittelualueet. Lisäosa mahdollistaa niin kaupungin viheralueiden suunnittelun, kuin myös eläintarhojen, luonnonpuistojen ja huvipuistojen suunnittelun. |
| Industries | 23. lokakuuta 2018 | Lisäosa lisää teollisuusalueet ja erilaisten tuotantoketjujen ja varastojen ja uniikkien tehtaiden hallinnan. Erilaiset teollisuusalueet mahdollistavat tarkemman hallinnan pelialueella esiintyviin luonnonvaroihin (metsätalous, maatalous, kaivostoiminta, öljynjalostus). |
| Campus | 21. toukokuuta 2019 | Lisäosa mahdollistaa yliopistojen kampusalueiden eri rakennusten sijoittelun, ja mahdollistaa erilaisten akateemisten tutkimuksien päämäärien ja erilaisten yliopistourheilun areenoiden ja joukkueiden suunnittelun. |
| Sunset Harbor | 26. maaliskuuta 2020 | Lisäosa lisää kalastuksen uutena elinkeinona, johdinautot, kaukoliikenteen linja-autot ja niiden asemat sekä useita liikenteen yhdysrakennuksia. Lisäksi uusia rakennuksia jätteidenkäsittelyyn ja jätevedenpuhdistukseen. Ilmainen päivitys lisää metrojunien maanpäällisen radan asemineen. |
| Airports | 25. tammikuuta 2022 | Lisäosa mahdollistaa lentoasemien suunnittelun ja rakentamisen. |
| Plazas & Promenades | 14. syyskuuta 2022 | Lisäosa lisää kävelykatuja ja auttaa kehittämään autottomia alueita. |
| Hotels & Retreats | 23. toukokuuta 2023 | Lisäosa lisää hotellien ja turistikohteiden hallintaa peliin. |

Tämän lisäksi peliin on myös nimellä ”Content Creator Pack” kulkevia sisältöpaketteja, jotka eivät sisällä varsinaisesti uusia pelimekaniikkoja, vaan ainoastaan uusia rakennuksia ja/tai teemoja kaupunkeihin. Sisältöpaketit ovat pelaajien suunnittelemia. Joulukuussa 2021 paketteja on julkaistu viisi:
Content Creator Pack: Art Deco julkaistiin 1. syyskuuta 2016.
Content Creator Pack: High-Tech Buildings julkaistiin 29. marraskuuta 2016.
Content Creator Pack: European Suburbia julkaistiin 19. lokakuuta 2017.
Content Creator Pack: University City julkaistiin 21. toukokuuta 2019.
Content Creator Pack: Modern City Center julkaistiin 7. marraskuuta 2019.
Näiden lisäksi peliin on kolme ilmaista sisältöpakettia ja pelkästään uusia radioasemia sisältäviä paketteja.